	ODLUKA

O OSNIVANJU CENTRA ZA AZIL

("Sl. glasnik RS", br. 112/2008)

	

	


1. Osniva se Centar za azil u Banji Koviljači, ul. Narodnog fronta b.b., radi obezbeđivanja smeštaja i osnovnih životnih uslova licima koja traže azil do donošenja konačne odluke o zahtevu za azil.

2. Centar za azil je u sastavu Komesarijata za izbeglice kao posebne organizacije.

3. Radom Centra za azil rukovodi državni službenik na položaju koji rukovodi Komesarijatom za izbeglice.

4. Sredstva za rad Centra za azil obezbeđuju se u budžetu Republike Srbije.

5. Centar za azil počeće sa radom 15. decembra 2008. godine.

6. Ova odluka stupa na snagu narednog dana od dana objavljivanja u "Službenom glasniku Republike Srbije".

